Aarhuus Stifts-Tidende, 1838-03-22
Fædrelandet. Det nyeste Phænomen paa Khvns litteraire Dunstkreds er en Artikel af Skriftcommitteen" i Trykkefrihedsselskabet, som læses i Dansk Folkeblad No 60, og synes at afgive et Bidrag til at løse det oftere opkastede Spørgsmaal, om hiint Selskab kan antages at have nogen politisk Caracteer, Artikeler er foranlediget ved det paa et foregaaende No. af Kjøbenhavnsposten lagte Beslag og dens væsentlige Jndhold følgende: Efter nogle indledende bemærk ninger, hvori det tilregnes Civilisationen, at Borgerfrihed og Borgersikkerhed findes hævdet i Staten, hvor Magten er nedlagt i en Enestes Hænder, hvilken Tryghed, hvad Danmark angaaer, i den senere Tid yderligere er forøget derved, at ingen Lov, der angaaer Borgernes personlige og Eiendoms=Rettigheder, kan udgives, uden først at være forelagt Provindsialstænderne til Betænkning, finder Skriftcommitteen, at det maa vække Bekymring og Uro, naar en Begivenhed indtræffer, der synes at staae i Strid med dette Regjeringssystem. Det kan derfor – vedbliver den - ikke andet end ligesaa meget forundre som bekymre den sande Fædrelandsven, af en Cancellieskrivelse af 27 Febr. sidstl., meddeelt i Kjøbenhavnsposten Nr. 61, at erfare, at der er lagt Beslag paa et foregaaende No. af samme Blad, fordi de skal have indeholdt en Meddelelse, som ifølge en kgl. Resolution ikke maatte optages – at altsaa den bestaaende Trykkefriheds Tilstand i et vist Punkt er forandret ved en Resolution, som ikke er bekjendtgjort. Skriftcommitteen er derhos af den Formening, at det Collegium, der har det Kald at sørge for Lovenes Affattelse og Bekjendtgjørelse og at vaage over deres Efterlevelse, havde den stærkeste Opfordring til at gjøre Hs. Majestæt Kongen Forestillinger desangaaende og at forebygge Afvigelser fra det almindelige Lovgivningssystem, hvilke, var det end kun tilsyneladende, staae i Modsætning til Regjeringsmaaden, under en Fyrste, i hvis Styrelse Borgerfrihedens og Borgersikkerhedens Opretholdelse udgjør et væsentligt Grundtræk, og hos et Folk, hvem det allerede fra Arilds Tid blev indpræntet, at det er med Lov at man Land skal bygge." Sluttelig anseer Committeen det for sin Pligt aabent at yttre sig om denne Sag i Folkebladet, da dette udgives af et Selskab, hvis Tilværelse er betinget af den vigtige Borgerfrihed, der har givet det sit Navn." – Ved at optage hiin Artikel in extense tilføier Kjøbenhavnsposten følgende bemærkning: "Skriftcommitteens Medlemmer ere: Pastor Gad, Bankdirecteur Bang, Professor Schouw, Professor Ørsted, Professor Thiele, Professor Molbech, Professor Engelstoft, Professor David og Bankdirecteur Hvidt, som vist Jngen vil henregne til de Radicale, ikke engang her i Danmark. (H. Av.)J den danske Presses Historie er der i denne Tid indtruffen en Begivenhed, som har vakt ikke ringe, Sensation. Et No. af Khvnsposten er bleven lagt under Beslag, fordi det indeholder en Meddelelse, som ikke maatte optages ifølge en kongl. Resolution, som ei er bekjendtgjort. Trykkefrihedsselskabets Skriftcommittee, der blandt sine Medlemmer tæller Mænd som Professorerne Molbech, Schouw og Ørsted samt Bank directeurerne Bang og Hvidt, har ikke taget i Betænkning at yttre i Folkebladet sin Forundring og Bekymring herover samt iøvrigt aabent at udtale sig om Sagen. Resolutionen kjender man, som sagt, ikke, følgeligen ikke heller dens factiske Gjenstand. J sidste Henseende ville vi ei undlade at gjøre opmærksom paa en Note i Kbhvnsposten Nr. 69, 3die Spalte, der dog, da den gaaer ud fra hvad man havde hørt, kun i meget ringe Grad hæver Sløret. (Helsg. Av.